armvectores/hy_wikipedia_2023 huggingface dataset:
Սլավա Սարգսյան (մարզական մեկնաբան)

Անվան այլ կիրառումների համար տե՛ս՝ Սլավա Սարգսյան (այլ կիրառումներ)Սլավա Գևորգի Սարգսյան (հունվարի 1, 1948(1948-01-01), Թբիլիսի, Վրացական ԽՍՀ, ԽՍՀՄ), հայ սպորտային մեկնաբան։ Հայաստանի Հանրապետության ֆիզիկական կուլտուրայի և սպորտի վաստակավոր գործիչ (2021)։


== Կենսագրություն ==
Սլավա Սարգսյանը ծնվել է 1948 թվականին Թբիլիսիում։ Սովորել է Թբիլիսիի թիվ 79 միջնակարգ դպրոցում։ 1972 թվականից մեկնաբանել է «Արարատ» ֆուտբոլային ակումբի խաղերը։ 1975 թվականին տեղափոխվել է Երևան։ 1986 թվականին ավարտել է Երևանի ֆիզիկական կուլտուրայի պետական ինստիտուտը` ֆուտբոլի մարզիչի մասնագիտությամբ։ 1975-1986 թվականներին եղել է Հայաստանի ֆուտբոլի հանրապետական դպրոցի մարզիչ, 1986-1992 թվականներին` Սպորտկոմիտեի ֆուտբոլի բաժնի պետի տեղակալ, 1992-1995 թվականներին` Հայաստանի ֆուտբոլի ֆեդերացիայի առաջին փոխնախագահ։ 1995 թվականից աշխատում է Հայաստանի հանրային հեռուստաընկերությունում` որպես մարզական հաղորդումների գլխավոր խմբագիր։ Միաժամանակ մեկնաբանում է տարբեր մարզաձևերի համաշխարհային, հանրապետական, օլիմպիական և այլ առաջնություններ։


== Անդամակցություն ==
ԽՍՀՄ ժուռնալիստների միության անդամ, 1985
Հայաստանի ժուռնալիստների միության անդամ, 1992


== Պարգևներ ==
ՀՀ ֆիզկուլտուրայի վաստակավոր աշխատող, 1998
ՀՀ նախագահի շնորհակալագիր, 2000
ՀԱՕԿ բարձրագույն ոսկե շքանշան, 2008
«Լավագույն մարզական մեկնաբան» մրցանակ, 2009
Մովսես Խորենացու մեդալ, 2011
Հայաստանի Հանրապետության ֆիզիկական կուլտուրայի և սպորտի վաստակավոր գործիչ, 2021


== Ծանոթագրություններ ==
Տանտեքս Սքայ Թաուեր

Տանտեքս Սքայ Թաուեր  կամ  85 Սքայթաուեր (չինարեն՝ 高雄85大樓, անգլ.՝ Tuntex Sky Tower),  85 հարկանի երկնաքեր, որը գտնվում է  Թայվանի Գաոսյուն քաղաքում։ Շենքի բարձրությունը 347,5 մետր է, իսկ ալեհավաքի հետ՝ 378 մետր։ Թայվանի ամենաբարձր կառույցն է եղել մինչև 2003 թվականը, երբ կառուցվել է Թայբեյ 101 աշտարակը, 2015 թվականի դրությամբ կառույցը հանդիսանում է 31-րդ ամենաբարձր աշտարակը Ասիայում և 41-րդը՝ ողջ աշխարհում։
Երկնաքերն անսովոր  տեսք ունի․ երկու առանձին 39 հարկանի մասնաշենքեր միանում են և իրենց վրա պահում դեպի վերև բարձրացող կենտրոնական աշտարակը, որի տակ մնում է որոշակի դատարկ տարածք։ Այսպիսով շենքը նմանվում է չինական 高 հիերոգլիֆի  "Գաո" ("բարձր"), ինչն առկա է քաղաքի անվանման մեջ։
Շենքը պատկանում է  «Tuntex Group»  ընկերությանը։ Հիմնականում բաղկացած է գրասենյակներից, կան նաև բնակելի տներ, առևտրի կենտրոն, «Splendor Kaohsiung» հյուրանոցը՝ (37-70 հարկանի)։ Դիտակետը գտնվում է երկնաքերի 75-րդ հարկում, շենքում գործում են արագընթաց վերելակներ, որոնք մեկ վայրկյանում անցնում են 10,17 մետր տարածություն։ Աշտարակից բացվում է տեսարան դեպի քաղաք, գետ և նավամատույց։


== Ծանոթագրություններ ==


== Արտաքին հղումներ ==
Պաշտոնական կայք
Emporis.com
Հրաբուխ (ֆիլմ, 1997)

Հրաբուխ (անգլ.՝ Volcano), սարսափ ֆիլմ՝ նկարահանված 1997 թվականին ռեժիսոր Միկա Ջեքսոնի կողմից։


== Սյուժե ==
Ֆիլմի գլխավոր հերոսն է Մայք Ռուրկը՝ Լոս Անջելեսի արտակարգ իրավիճակների դեպարտամենտի ղեկավարը։ Նրան հետ են կանչում արձակուրդից քաղաքում եղած երկրաշարժի պատճառով։ Ցնցումները էական վնասներ չեն հասցնում, սակայն զոհվում են 7 աշխատողներ, որոնք գտնվում էին կոյուղում՝ գետնի տակ։ Մայքը սկսում է կասկածել։ Նա իջնում է կոյուղի և հրաշքով է փրկվում գազի հանկարծակի արատանետումից։ Նա խորհրդակցում է երկրաբան Էմմի Բարենսի հետ, ով  պնդում է, որ քաղաքի մոտ գոյություն ունի արթնացող հրաբուխ, և Լոս Անջելեսին մեծ վտանգ է սպառնում։ Մայքը չի հասցնում ինչ-որ քայլեր ձեռնարկել քաղաքը տարահանելու համար, երբ հաջորդ օրը հրաբուխը ժայթքում է։ Լավայի հոսքը սրբում է ամեն ինչ իր ճանապարհին, Քաղաքների փողոցներում սկսվում են քարեր նետվել, իսկ հրաբխային մոխրի զանգվածը սկսում է շարժվել։ Ռուրկը և Բարնսը աշխատում են քայլեր ձեռնարկել, որպեսզի գոնե մասամբ փրկեն մեգապոլիսը։ Անհրաժեշտ էր պայթեցնել ջրի մեծ մասը և բարձրահարկ շենքերից մեկը, որպեզսի լավան թափվի օվկիանոս։ Ռուրկը վախենում է իր աղջկա կյանքի համար, ով գտնվում է հենց այն հիվանդանոցում, որը տեղայված է շիկացած հոսքի ճանապարհին։


== Դերերում ==
Թոմի Լի Ջոնս - Մայք Ռոուրկ
Էն Հեչ - բժշկուհի Էմմի Բարնս
Հեփի Հոֆման - Կելլի, Մայքի դուստրը
Դոն Չիդլ - Էմմիտ Ռիզ
Քիմ Ժակլին - Ջեյ Քելդերի բժիշկը
Ջոն Լինչ - Ստեն Օլբեր
Մայքլ Ռիսպոլի - Խարիս Գեյտոր


== Մրցանակներ և առաճադրումներ ==
1998 թվականին ներկայացվել է «Ոսկե ազնվամորի» մրցանակի մարդկային կյանքի ու սեփականության ամենաանիմաստ ծաղրում անվանակարգում։


== Քննադատություն ==
Մեկնաբանների մեծ մասը ֆիլմը համեմատել են «Դանթեի Պիկ» ֆիլմի հետ. դրանք երկուսը միաժամանակ են էկրան բարձրացել։ Ընդհանուր առմամբ ֆիլմը քննադատների կողմից ստացել է բավական  վատ գնահատականներ։ Ռոջեր Էբերտին, համեմատելով «Դանթեի Պիկ» եւ «Հրաբուխ» ֆիլմերը, ասում է, որ ֆիլմում չկան տպավորիչ հատուկ էֆեկտներ և սյուժեն այնքան կանխատեսելի է, որ քննադատը սցենարը համարել է հապճեպ գրված։ Առանձնապես նրանք ովքեր ներկա են եղել հրաբուխի տեսարանին, այդպես էլ չեն նկատի, որ ամեն ինչ տեղի է ունենում հիմնականում հողի հետ։ Ջենեթ Մասլինը գրում է, որ եթե ֆիլմից հեռացվեն էֆեկտները, ապա այն անիմաստ կլինի դիտել։ Ֆիլմի ժանրը սարսափ է և այն առանձնանում է առանց որևէ բարոյական հիմքերի։ Էկրաններին պետք չէ ցույց տալ հերթական բիբլիական պատիժը, հոլիբուդյան հակամարտության հետ համակցված։ Մի շարք հերոսներ` պրոֆեսիոնալ շեկ գիտնականը, դոկտոր պրոֆեսորը, գլխավոր հերոսի աֆրոամերիկյան երկրաբանության օգնականը, նրանք ոչմի առանձնահատուկ ուշադրությաուն չեն արժանանում հանդիսատեսի կողմից։ Ֆիլմի լավ կողմը օպերատորի և բեմադրիչի դեկորացիաների պատրաստման հիանալի աշխատանքն է։ Նկարահանման ժամանակ պատրաստված էր ամենակարևոր բուլվարի մասը Ուիլշիրում (Լոս Անջելեսի կենտրոնական փողոց) 80% բնական տեսարան, և տպավորիչ է նաև այդ ամեն ինչի ոչնչացումը։ Քննադատները նշել են նաև թերությունները, ասելով որ դրանք նույնիսկ դիտելու ընթացքում աչքից չէր վրիպում։ Բազմաթիվ տեսարանների հերոսները, անշուշտ, պետք է զոհվեին, սակայն նույնիսկ երբ նրանց կողքով թափվում էր լավան, նրանք ընկնելով նրա մեջ, այնուամենայնիվ փրկվեցին։ Նման մասշտաբի աղետի դեպքում քաղաքում զոհվում են շատ մարդիկ, ինչը այս դեպքում չեղավ։


== Ծանոթագրություններ ==
Լեբյաժսկի գյուղական խորհուրդ (Խարկովի մարզ)

Անվան այլ կիրառումների համար տե՛ս՝ Լեբյաժսկի գյուղական խորհուրդ (այլ կիրառումներ)Լեբյաժսկի գյուղական խորհուրդ  (ուկրաիներեն՝ Леб'язька сільська рада), Ուկրաինայի Խարկովի մարզի Չուգունևսկի շրջանում։
2001 թվականի տվյալներով Լեբյաժսկի գյուղական խորհրդում բնակվում էր 1914 մարդ։ Բնակավայրը զբաղեցնում է 51.6 կմ² տարածք։ Բնակչության խտությունը կազմում էր 37.09 մարդ/կմ²։ Խորհրդում կա 4 բնակավայր։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Գրեու լե Բեն

Գրեու լե Բեն (ֆր.՝ Gréoux-les-Bains), համայնք Ֆրանսիայի Պրովանս-Ալպեր-Լազուր ափ մարզի Վերին Պրովանսի Ալպեր գավառում։ Մտնում է Վալանսոլ կանտոնի կազմի մեջ։ Կոմունայի շրջանը՝ Դին լե Բեն։
Համայնքի INSEE կոդ՝ 04094։


== Բնակչություն ==
Համայնքի բնակչությունը 2008 թվականին կազմում էր 2476 մարդ։


== Տնտեսություն ==
2007 թվականի տվյալներով 1456 աշխատունակ տարիքի մարդկանցից (15-64 տարեկան) 1055-ը տնտեսապես ակտիվ էին, 401-ը անգործ (ակտիվության ցուցանիշը 72,5 %, 1999 թվականին եղել է՝ 69,0 %)։ 1055 աշխատունակ բնակիչներից 861-ը աշխատում էին (487 տղամարդ և 374 կին), անաշխատանք էին 194-ը (66 տղամարդ և 128 կին)։ 401 անգործ մարդկանցից 100-ը աշակերտներ կամ ուսանողներ են, 163-ը թոշակառու, 138-ը չէին աշխատում այլ պատճառներով։


== Տեսարժան վայրեր ==
Ամբարտակ (բարձրություն 87 մ)
Տամպլիերների դղյակ (XII դար)
Ռուսե դղյակ (XVII դար)
Լավալ դղյակ
Նոտր Դամ դը Օրմեո եկեղեցի
Կազինո


== Քույր քաղաքներ ==
 Գերմանիա Բադ Կրոցինգեն (Գերմանիա)


== Պատկերասրահ ==

		
		
		


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
«Վիճակագրության ազգային ինստիտուտ՝ Գրեու լե Բեն» (ֆրանսերեն)։ Արխիվացված օրիգինալից 2012-10-02-ին։ Վերցված է 2012-8-10 
«Գրեու լե Բեն» (ֆրանսերեն)։ cassini.ehess.fr։ Արխիվացված օրիգինալից 2013-01-22-ին։ Վերցված է 2013-01-11
Կապույտը հուդայականության մեջ

Կապույտը (թեխելեթը) հուդայականության մեջ, հուդայականության սուրբ գույնն է։ Այն կապույտ կամ մանուշակագույն է ներկված։


== Պատմություն ==
Իրենց ոչ հրեա հարևանների պես Միջին արևելքի հրեաները իրենց դռների կողափայտերը և տների մնացած մասերը ներկել են թեխելեթ (կապտամանուշակագույն) ներկանյութով, զարդարել իրենց երեխաներին թեխելեթ ժապավեններով և նշաններով։ Օգտագործել են այդ գույնի պաշտպանիչ թալիսմաններ։ 
Թորայում իսրայելցիներին հրամայվում է իրենց հագուստների անկյուններում պատրաստել ծոպիկներ՝ թզիթզիթներ, և հյուսել ծոպերը «ոլորված (թեխելեթ) կապույտ թելերով»։ Բանավոր զրույցներն ասում են, որ հնագույն ժամանակներում կապույտ թելերը պատրաստվել են միջերկրածովյա խեցիներից ստացված ներկով և րաբբիական գրականության մեջ կոչվել է հիլազոն։ Այս գույնին նայելն օգնել է մեդիտացիային՝ պատկերացում տալով մեզ «երկնքի մաքրության պես շափյուղայի սալահատակի» մասին, որն Աստծո Գահի նմանությամբ է։ Խորանի բազմաթիվ իրեր, օրինակ՝ շարժական սրբավայրը անապատում, ինչպիսին է մենորան, շատ անոթներ, Ուխտի տապանակը, ծածկվել է կապտամանուշակագույն կտորով, երբ տեղից տեղ են տարվում։ 
Այն պատկերացվել է որպես հավասարակշռություն, քանի որ դրա երանգը ենթադրում է ստվեր՝ սպիտակի և սևի, օրվա և երեկոյան միջև։


== Ժամանակակից շրջան ==

Իսրայելի դրոշին սպիտակ ետին պլանի վրա երկու կապույտ շերտերն են և Դավթի կապույտ աստղ։ Քանի որ այն զուգորդվում է Իսրայելի Պետության հետ, կապույտը շատ տարածված է ժամանակակից հրեական դիզայնում։ Ժամանակակից տալլիտոտը, հատկապես կրոնական սիոնիստ հրեաների կիրառած, հաճախ սպիտակ ֆոնի վրա ունի կապույտ շերտեր՝ ի տարբերություն Հարեդի համայնքներում տարածված սև շերտերի։


== Ծանոթագրություններ ==


== Գրականություն ==
Zvi Ruder (1999): The National Colors of the People of Israel: Tradition, Religion, Philosophy, and Politics Intertwined 965-293-059-8


== Արտաքին հղումներ ==
The Ptil Tekhelet Organization dedicated to the manufacture and distribution of tekhelet fringes.
Նիկոլայ Պանինի բնակելի տուն

Նիկոլայ Պանինի բնակելի տուն (ռուս.՝ Жилой дом Николая Панина), շենք Դոնի Ռոստովում, որը կառուցվել է 1910 թվականին` մոդեռն ոճով։
Գտնվում է Ուլյանովսկայա փողոցում (շենք №39)։


== Պատմություն ==
Շենքը կառուցվել է ճարտարապետ Եվգենի Գուլինի նախագծով` վաճառական Նիկոլայ Պանինի միջոցներով։ Կազմում է միասնական ճարտարապետական համալիր կողքին գտնվող հնադավանական Աստվածածնի տաճարի հետ։ Պանինի տանը գործել է հնադավանական անկելանոց (այլ տվյալներով` հոգևորականության տուն)։ Նիկոլայ Պանինը եղել է բեգլոպոպովցի հնադավանների համայնքի երեցփոխ (այժմ` Ռուսական հնադավան ուղղափառ եկեղեցի), և շենքը մահից հետո կտակել է տաճարին։
1920-ական թվականներին, խորհրդային կարգերի հաստատումից հետո, շենքն ազգայնացվել է։
Ռոստովի մարզի վարչակազմի ղեկավարի 1998 թվականի հոկտեմբերի 9-ի թիվ 411 որոշմամբ Նիկոլայ Պանինի բնակելի տունը վերցված է պետական պահպանության ներքո որպես մշակութային ժառանգության տարածաշրջանային նշանակության օբյեկտ։


== Ճարտարապետություն ==
Նիկոլայ Պանինի բնակելի տունը գտնվում է Ուլյանովսկայա փողոցում` հնադավանական Աստվածածնի տաճարի ավագ խորանի դիմաց։ Երկհարկանի շենքի հատակագիծն ուղղանկյունաձև է։ Գլխավոր ճակատն ընդգծված է ատտիկոսներով եզրային ելուստավորմամբ։ Շենքի հարավարևելյան անկյունը պսակված է ասեղնասայրով գմբեթով։ Շինության ճարտարապետագեղարվեստական նկարագիրը ձևավորում է սվաղային դեկորը։ Շենքի ամբողջ բարձրությամբ տեղադրված լիզենները (հարթ որմնասյուներ) իրականացնում էն ճակատի ուղղահայաց բաժանում։ Առաջին հարկի պատուհաններն ուղղանկյուն են, իսկ երկրորդինը` կիսաշրջանաձև։ Լուսամուտատեղերը զարդարված են երկրաչափական ներդիրներով։ Երկրորդ հարկի լուսամուտագոգային խորշերը կոպտատաշ քարից են, իսկ պատուհանների վերևի խորշերն ունեն բարդ կառուցվածք։ Երկփեղկ դռնով շքամուտքը գտնվում է ճակատի աջ մասում։


== Պատկերասրահ ==


== Ծանոթագրություններ ==
Նովոմարգարիտովո (Ազովի շրջան)

Նովոմարգարիտովո (ռուս.՝ Новомаргаритово), գյուղ Ռուսաստանի Ռոստովի մարզի Ազովի շրջանում։ Մտնում է Մարգարիտովսկովո գյուղական համայնքի կազմի մեջ։ Ազով քաղաքից գտնվում է 55 կմ հեռավորության վրա։
Սենյի (Լացիո)

Սենյի (իտալերեն՝ Segni), կոմունա Իտալիայում, տեղակայված է Լացիո մարզի Հռոմ գավառում։
Բնակչությունը կազմում է 9129 մարդ (2004 թվական), խտությունը կազմում է 144 մարդ/քառ. կմ։ Զբաղեցնում է 61 քառ. կմ տարածք։ Փոստային ինդեքս - 037 , հեռախոսային կոդ — 06։
Նշված բնակավայրի հովանավոր է համարվում Սուրբ Բրունոն։ Քաղաքի տոնը նշվում է հուլիսի 18-ին։


== Հղումներ ==
Բնակավայրի պաշտոնական կայքը (իտալ.)


== Ծանոթագրություններ ==
Էմմա (ֆիլմ, 1996)

Անվան այլ կիրառումների համար տե՛ս՝ Էմմա (այլ կիրառումներ)«Էմմա» (անգլ.՝ Emma), հեռուստատեսային ֆիլմ 1996 թվական Ջեյն Օստինի՝ «Էմմա» վեպի հիման վրա։


== Սյուժե ==
Երիտասարդ գեղեցկուհի Էմման համոզվեց սեփական խոր գիտելիքներով մարդկային հոգիների մասին և որոշեց, որ կարող է կատարել բարեխոս կնոջ դեր՝ իր ընկերուհիների և երիտասարդ մարդկանց համար։ Նա համոզեց համեստ Գարիետ Սմիթին, որ ամուսնանա ագարակատիրոջ հետ, ով անհամապատասխան զույգ էր նրա համար և Գարիետի համար ընտրեց քահանա պարոն Էլտոնին։ Քահանան սիրահարվում է Էմմային՝ ով իր հանդեպ անտարբեր էր։ Մերժում ստանալով նա հեռանում է, իսկ Գարիետ Սմիթը մնում է առանց ամուսին։ Դրանից հետո Էմման փորձում է Գարիետին միացնել իր նոր ծանոթ՝ Ֆրենկ Չերչիլի հետ։


== Դերերում ==
Քեյթ Բեքինսեյլ -  Էմմա Վուդհաուս
Բեռնարդ Հեպտոն -  պարոն Վուդհաուս
Մարկ Ստրոնգ -  պարոն Նայտլի
Գայ Հենրի -  Ջոն Նայտլի
Դայդո Մայլս -  Իզաբելլա Նայտլի
Սիլվիյա Բարտեր -  տիկին Բեյտս
Պրունելա Սկեիլս -  տիկին Բեյտս
Օլիվիա Վիլիամս -  Ջեյն Ֆեյրֆաքս
Ռեյմոնդ Կուլտխարդ -  Ֆրենկ Չերչիլ
Ջեյմս Հազերլայդ -  պարոն Ուետսոն
Սամանտա Բոնդ -  տիկին Ուետսոն
Դոմինիկ Ռոուեն -  պարոն Էլտոն
Լյուսի Ռոբինսոն -  տիկին Էլտոն
Ջուդիտ Կոտ-  տիկին Գոդարդ
Սամանտա Մորտոն -  Գարիետ Սմիթ
Ալիստեր Պետրի -  տիկին Մարտին
Ֆիբի Ուելս֊Կուպեր -  տիկին Մարտին


== Ծանոթագրություններ ==


== Արտաքին հղումներ ==
Էմմա(անգլ.) ֆիլմը Internet Movie Database կայքում
Աստերոիդների ցանկ (279601-279700)

Աստերոիդների ցանկ (279501-279600)  • Աստերոիդների ցանկ  • Աստերոիդների ցանկ (279701-279800)
 Աստերոիդների ցանկ (279501-279600)  • Աստերոիդների ցանկ  • Աստերոիդների ցանկ (279701-279800)
Ցվետնոյ (Ռեմոնտնենսկի շրջան)

Անվան այլ կիրառումների համար տե՛ս՝ Ցվետնոյ (այլ կիրառումներ)Ցվետնոյ (ռուս.՝ Цветной), գյուղ Ռուսաստանի Դաշնության Ռոստովի մարզի Ռեմոնտնենսկի շրջանում։ Մտնում է Պոդգորնենսկի գյուղական համայնքի կազմի մեջ։
Գութուլիա ազգային պարկ

Գութուլիա ազգային պարկ (նորվ.՝ Gutulia nasjonalpark), ոչ մեծ բնության պահպանվող տարածք Նորվեգիայում։ Գտնվում է Հեդմարկ ֆյուլքեի  Րյորուս քաղաքի մոտ։ Փոքր-ինչ դեպի հյուսիս գտնվում է Ֆեմունսմարկա ազգային պարկը, իսկ արևելյան կողմով անցնում է շվեդա-նորվեգական պետական սահմանը։
Ռելիեֆը ծածկված է կուսական անտառներով, որտեղ աճում են եղևնիներ, սոճիներ ու կեչիներ։ Որոշ ծառեր ունեն մի քանի հարյուր տարվա պատմություն։
Ազգային պարկը ունի նաև հարուստ Ֆաունա։ Այստեղ տարածված են հյուսիսային եղջերուն, արջերի տարբեր տեսակներ, ծառերին բնակվող չորքոտանիներ, անտառային թռչնատեսակներ և այլն։


== Արտաքին հղումներ ==
Գութուլիա ազգային պարկի քարտեզ(չաշխատող հղում) (նորվ.)
(900) Ռոզալինդե

(900) Ռոզալինդե (անգլ.՝ Rosalinde), աստերոիդ աստերոիդների հիմնական գոտում։ Հայտնաբերվել է 1918 թվականի օգոստոսի 10-ին Մաքս Վոլֆի կողմից Հայդելբերգում։
Միջին հեռավորությունը Արեգակից կազմում է 2,474931 ա. մ., առավելագույնը մոտենում է 2,0759 ա. մ. հեռավորության վրա և հեռանում 2,8739 ա. մ.։ Արեգակի շուրջ մեկ ամբողջական պտույտ է կատարում 1422,14 երկրային օրվա ընթացքում, իր ուղեծրով շարժվելով միջինում 0,253139 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11,56° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(900) Ռոզալինդե աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Բոլշայա Վիլա

Բոլշայա Վիլա (ռուս.՝ Большая Выла, չուվաշերեն՝ Мăн Выла), գյուղ Ռուսաստանի Չուվաշիա հանրապետության Ալիկովսկի շրջանի կազմում։
Բնակչությունը 2006 թվականին գրանցված տվյալներով կազմում էր 626 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ֆաետանո

Ֆաետանո (իտալերեն՝ Faetano), այն ինը քաղաք-կոմունաներից մեկը, որոնք գտնվում են Սան Մարինոյում, իր կազմի մեջ ունի 4 ծխական համայնք։
2010 թվականի տվյալներով բնակչությունը կազմել է 1175 մարդ։ Տարածքը՝ 7.75 կմ²: Սահմանակից է՝ Մոնտեջարդինո, Ֆիորենտինո, Բորգո Մաջորե և Դոմանյանո կոմունաներին, ինչպես նաև իտալական մունիցիպալիտետներ՝ Կորիանոին, Մոնտեսկուդո և Սասոֆելտրիոին։


== Պատմություն ==
1463 թվականին ինքնակամ միացել է Սան Մարինոյին։


== Վարչական բաժանում ==
Բաժանված է 4 ծխական համայնքների՝

Կա Կյավելլո (Cà Chiavello)
Կալլիգարիա (Calligaria)
Կորինինո (Corianino)
Մոնտե Պուլիտո (Monte Pulito)
Աֆրինի շրջան

Աֆրինի շրջան (արաբ․՝ ناحية عفرين‎‎) Սիրիայի Արաբական Հանրապետության շրջանի կարգավիճակ ունեցող վարչական միավոր, որը հանդիսանում է Աֆրինի գավառի 7 շրջաններից մեկը։
Վարչական կենտրոնն է Աֆրին քաղաքը։ 2004 թվականի մարդահամարի տվյալներով շրջանը ունի 66,188 բնակչություն։ Տարածք կազմում է 427.73 կմ2։


== Ծանոթագրություններ ==
Նոր լուր

Նոր լուր, գրական, քաղաքական օրաթերթ, ապա՝ եռօրյա (1945 թվականից)։ Լույս է տեսել 1924-1936, 1945-1954 թվականներին, Ստամբուլում։ Խմբագիր՝ Վ. Թոշիկյան։


== Ուղղվածությունը ==
Լուսաբանել է տեղի հայ համայնքի առօրյան, ծանոթացրել Հայաստանի տնտեսության ու մշակույթի նվաճումներին, սփյուռքի իրադարձություններին։ Ներկայացրել է միջազգային քաղաքական կացությունը, Եվրոպայի պետությունների հետպատերազմյան հարաբերությունները։ Տպագրել է հայ և օտար հեղինակների գրական ստեղծագործություններ, գրախոսականներ, թատերական մեկնաբանություններ, պատմագիտական և մանկավարժական հոդվածներ, կենցաղի ու առողջապահության վերաբերյալ խորհրդատվություններ, մարզական լուրեր։
Ֆարբուտի (արբանյակ)

Ֆարբուտի, Սատուրնի անկանոն արբանյակն է, հայտնաբերվել է Դևիդ Ջուիտի կողմից 2004 թվականին։
Դիդինոյի թունել

Դիդինոյի թունել (ռուս.՝ Дидинский тоннель), թունել Ռուսաստանի Դաշնության Սվերդլովսկի մարզի Պերվոուրալսկ քաղաքի կազմում գտնվող Դիդինո ավանի պատվին անվանված Դիդինո երկաթուղային վտավանում։ Թունելի շինարարությունն ավարտվել է 1918 թվականին։ Այն շահագործվել է 77 տարի է, և 1995 թվականին փակվել է, քանի որ ստորերկրյա ջրերի պատճառով աստիճանաբար սկսել է փլուզվել։ Ռուսաստանի քաղաքացիական պատերազմի ժամանակ ունեցել է ռազմավարական նշանակություն. նրանով անցել են Ալեքսանդր Կոլչակի` Սիբիր նահանջող էշելոնները։


== Պատմություն ==
Դիդինոյի լքված երկաթուղային թունելը գտնվում է Եկատերինբուրգ քաղաքից մոտ 60 կիլոմետր դեպի արևմուտք։ Այն գտնվում է Դիդինո ավանի պատվին անվանված Դիդինո երկաթուղային վտավանի տարածքում։ Այդ ավանում այժմ գրեթե ոչ ոք չի բնակվում, թեև այդ վայրերում նախկինում կյանքը եռացել է։
Սվերդլովսկի երկաթուղու վարչակազմի տեղեկությունների համաձայն` թունելը բացվել է 1918 թվականին։ Քաղաքացիական պատերազմի ժամանակ այն ունեցել է ռազմավարական մեծ նշանակություն. նրանով անցել են Ալեքսանդր Կոլչակի` Սիբիր նահանջող գնացքները, ինչը ծնել է լեգենդներ այդ վայրերում թաքնված անհամար գանձերի մասին, որոնք սպիտակների հրամանատարությունը փորձել է փրկել բոլշևիկների թալանից։
Վերջին գնացքն այս թունելով անցել է 1995 թվականի դեկտեմբերին. այդ ժամանակ թունելն արդեն զգալիորեն խարխլված էր։ Այն ողողվում էր ստորերկրյա ջրերով, շրջագայող ուղեզննիչները ստիպված էին մշտապես մաքրել սառույցը ռելսերից, իսկ թունելով երթևեկության արագությունը սահմանափակվել էր մինչև 10 կմ/ժ։ Փակումից անմիջապես հետո ռելսերն ապամոնտաժվել են։ Որոշ տեղերում պահպանվել են միայն էլեկտրիֆիկացիայի սյուները։
Այս հուշարձանի հետագա ճակատագիրն անհայտ է։ Այժմ այն դարձել է ուրբանթրիփի (ճանապարհորդություն լքված վայրեր) և էքստրեմալ զբոսաշրջության սիրահարների հաճախելու վայր։ 


== Տվյալներ ==
Թունելի երկարությունը 1123,7 մետր է, լայնությունը`4,65 մ, իսկ բարձրությունը` 6,1 մ։ Ջրահեռացման վերին և ստորին թունելներն անցնում են թունելի ամբողջ երկայնքով և, չհաստատված տեղեկությունների համաձայն, կառուցվել են թունելի հետ միաժամանակ։ Թունելի կենտրոնում կա նաև օդափոխման հորան, որը ելք ունի դեպի երկրի մակերես։ Նրա խորությունն ավելի քան 50 մ է։


== Ճարտարապետություն ==
Մուտքի պորտալները զարդարված են հրակնատներ և ատամնիկներ ունեցող ամրոցային աշտարակների տեսքով։ Այս ամենը կառուցվել է ձեռքով, գրեթե առանց սարքավորումների օգտագործման։


== Ծանոթագրություններ ==
Շոշոն շրջան (Այդահո)

Շոշոն շրջան (անգլ.՝ Shoshone County), ԱՄՆ Այդահո նահանգի 44 վարչական միավորներից մեկը։ Ընդհանուր տարածությունը 6.822 կմ² է, բնակչությունը՝ 13.771 մարդ (2010 թ. տվյալներով)։ Շրջկենտրոնն է Ուոլես բնակավայրը։ Կազմավորվել է 1864 թ.։
Ստևիցա Ռիստիչ

Ստևիցա Ռիստիչ (մակեդոներեն՝ Стевица Ристиќ, սերբ.՝ Стевица Ристић, մայիսի 23, 1982(1982-05-23), Վրշաց, Socialist Autonomous Province of Vojvodina, Սերբիայի Սոցիալիստական Հանրապետություն, ՀՍՖՀ), մակեդոնացի ֆուտբոլիստ, հարձակվող։ Ունի նաև Սերբիայի քաղաքացիություն։


== Ակումբային կարիերա ==
Ստևիցա Ռիստիչը ֆուտբոլային կարիերան սկսել է իր հարազատ քաղաքի «Վրշաց» ակումբում։ 2003 թվականից մինչև 2006 թվականը խաղացել է մակեդոնական «Սիլեկս» ակումբում, որի կազմում երկու անգամ դարձել է Մակեդոնիայի առաջնության լավագույն ռմբարկու։ 2007 թվականին մեկնել է Հարավային Կորեա, որտեղ հանդես է եկել «Չոնբուկ Հյոնդե Մոտորս» և »Փհոհան Ստիլերս» ակումբներում։ Վերջինիս կազմում Ռիստիչը 2009 մրցաշրջանում հաղթել է ԱՖԿ Չեմպիոնների լիգայում։ 2010 թվականին տեղափոխվել է ուզբեկական «Բունյոդկոր»։ 2010 թվականի օգոստոսի 29-ին Ստևիցան եռամյա պայմանագիր է կնքել Պերմի «Ամկարի» հետ։ Նոր ակումբում Ստևիցա Ռիստիչն իր նորամուտը կատարել է սեպտեմբերի 16-ին՝ Սամարայի «Կռիլյա Սովետով» ակումբի դեմ խաղում և միանգամից աչքի ընկել խփած գոլով։ 2011 թվականի հուլիսի 6-ին երկամյա պամանագիր է կնքել «Սուվոն Բլյուուինգզ» ակումբի հետ և չորս օր անց խփել իր առաջին գոլը նոր ակումբում՝ աչքի ընկնելով իր նորամուտային խաղում։


== Միջազգային կարիերա ==
Մակեդոնիայի հավաքականում նորամուտը նշել է 2007 թվականի փետրվարի 7-ին՝ Ալբանիայի դեմ խաղում՝ դառնալով գոլի հեղինակ, որը հաղթանակ է բերել իր թիմին։

Ընդհանուր՝ 15 խաղ / 1 գոլ, 4 հաղթանակ, 3 ոչ-ոքի, 8 պարտություն

2011 թվականի սեպտեմբերի 1-ի դրությամբ


== Ձեռքբերումներ ==
«Փհոհան Ստիլերս»ԱՖԿ Չեմպիոնների լիգայի հաղթող (1) – 2009«Ամկար»Պերմի երկրամասի երրորդ լավագույն ֆուտբոլիստ – 2010«Բունյոդկոր»Ուզբեկստանի չեմպիոն – 2010


== Ծանոթագրություններ ==
Լինգեվարդ

Լինգեվարդ (հոլ.՝ Lingewaard ( արտասանություն)), համայնք Նիդերլանդների Խելդերլանդ մարզում։ Տարածքը 62,72 կմ² է, բնակչությունը՝ 44.471 (2011 թ.)։ Մեկ շնչի տարեկան միջին եկամուտը 12.900 եվրո է։
Արմեն Խանդիկյան

Արմեն Սամվելի Խանդիկյան (սեպտեմբերի 18, 1946(1946-09-18), Բեյրութ, Լիբանան), հայ բեմադրիչ, ՀՀ ժողովրդական արտիստ (2005)։


== Կենսագրություն ==
Արմեն Խանդիկյանը ծնվել է 1946 թվականին, Բեյրութում։ 1947 թվականին հայրենդարձել է։ 1965-1970 թվականներին սովորել է Երևանի գեղարվեստա-թատերական ինստիտուտի ռեժիսորական բաժնում։ 1968 թվականին ընդունվել է Երևանի Հրաչյա Ղափլանյանի անվան դրամատիկական թատրոն` որպես դերասան։ 1972 թվականին բեմադրել է առաջին ներկայացումը` Ժ. Անույի «Ուղևորն առանց ծանրոցի»։ 1985 թվականին Մոսկվայի Մոսսովետի թատրոնում բեմադրել է Պուշկինի «Փոքրիկ ողբերգությունները» ներկայացումը։ 1986 թվականից Երևանի Հրաչյա Ղափլանյանի անվան դրամատիկական թատրոնի գլխավոր ռեժիսորն ու գեղարվեստական ղեկավարն է։ 1988 թվականին Մոսկվայում «Ավտոբուս» ներկայացման համար արժանացել է «Լավագույն ռեժիսուրա» մրցանակին։ 2002 թվականին բեմադրություններ է արել Մեծ Բրիտանիայի Բրիստոլ թատրոնում («Մոռանալ Հերոստրատին»)։


== Բեմադրություններ ==


== Դերեր ==


== Մրցանակներ ==
ՀԽՍՀ արվեստի վաստակավոր գործիչ, 1990
Մովսես Խորենացու մեդալ, 1997
ՀՀ ժողովրդական արտիստ, 2005
ՀՀ Պետական մրցանակ, 2011
«Լավագույն ռեժիսոր» ՀԹԳՄ «Արտավազդ» մրցանակ, 2012 «Հայրենիքին մատուցած ծառայությունների համար» 1-ին աստիճանի մեդալ
«Հայրենիքին մատուցած ծառայությունների համար» 1-ին աստիճանի մեդալ, 2016


== Ընտանիք ==
Եղբայրը՝ Տիգրան Լևոնյան
Կինը՝ Տաթևիկ Ղափլանյան
Կինը՝ Գոհար Իգիթյան


== Մեջբերումներ Արմեն Խանդիկյանից ==


== Ծանոթագրություններ ==
Բաբ էլ-Մանդեբի նեղուց

Բաբ-էլ-Մանդեբի նեղուց կամ Բաբելմանդեբի նեղուց (արաբ․՝ باب المندب‎‎ (Բաբ-էլ-Մանդեբ - «արցունքի դարպաս»), ֆր.՝ Bab-el-Mandeb), նեղուց Արաբական թերակղզու հարավ-արևմուտքում։ Երկարությունը 109 կմ է, նվազագույն լայնությունը՝ 26 կմ, նվազագույն խորությունը՝ 31 մ։


== Աշխարհագրություն ==
Նեղուցը հաղորդակցում է Ադենի ծոցը Կարմիր ծովի հետ։
Ամենափոքր լայնությունը 26 կմ է, ֆարվատերի  խորությունը `182 մ։
Պերիմ կղզով նեղուցը բաժանված է երկու անցատեղու` Մեծ (25 կմ լայնությամբ, կամ Դակտ ալ-Մայուն) և Փոքր ( հայտնի է նաև Բաբ-Իսքանդեր - Ալեքսանդրի նեղուց, 3 կմ լայնությամբ)։ Աֆրիկյան ափին է գտնվում Սեբայի ոչ մեծ կղզիների խումբը։
Նեղուցի հոսանքները. ձմռանը` մակերեսային են, ավելի քիչ աղի ջուր են տանում Կարմիր ծով, և խորքային, որոնք ավելի աղի ջուր են տեղափոխում Կարմիր ծովից։ Ամռանը Կարմիր ծովի աղի ջրերի հոսքը կատարվում է մակերեւութային հոսանքով (մինչև 25-50 մ խորությամբ) և ստորին հոսանքներով (100-150 մ-ից  ներքև), ջրերի ներհոսքը Կարմիր ծով կատարվում է միջանկյալ հոսանքներով (25-50 մ-ից մինչև 100-150 մ խորությամբ)։
Նեղուցի անունը կապված է վտանգավոր նավարկության հետ։ Արաբական լեգենդի համաձայն, անունի ծագումը կապված է այս տարածքում հին ժամանակներում տեղի ունեցած ավերիչ երկրաշարժի հետ։ Նեղուցը տնտեսական և ռազմավարական մեծ նշանակություն ունի, քանի որ այն գտնվում է Եվրոպայից դեպի Արևելյան և Հարավային Ասիա, ինչպես նաև Ավստրալիա։


== Պատմություն ==
70-60 հազար տարի առաջ օվկիանոսի մակարդակը մոտավորապես 50 մետրից ցածր էր ներկայիս ժամանակից ( այլ տվյալների համաձայն` 80 մետր), և նեղուցն արդեն 1,2-1,4 կմ էր (քանի որ Արաբական սալը տարեկան 2 սմ-ով հեռանում էր Աֆրիկականից )։ Բաբ-էլ-Մանդեբի նեղուցը այդ ժամանակ որոշ տեղերում հիշեցնում էր առափնյա ծանծաղուտի շղթայի .:
Ծագումնաբան Ս. Օփենհեյմերի վարկածով, մոտ 80 հազար տարի առաջ (մինչև Սումատրա  կղզում գտնվող Թոբա հրաբխի ժայթքումը, 74 հազար տարի առաջ  ), ժամանակակից անատոմիական մարդկանց փոքրաթիվ խումբը հաղթահարելով անցել են «Մահվան դարպասը» (Բաբ-էլ- Մանդեբի նեղուցը) և  սկսել են շարժվել Աֆրիկայից դեպի Հնդկաստան, Ինդոնեզիա և Ավստրալիա, Եվրոպա  հասնելով 50 հազար տարի առաջ .:
Ըստ Թյուբիհենի համալսարանի (Գերմանիա) գիտնականների, ժամանակակից տիպի մարդկանց առաջին ալիքը Բաբ-էլ-Մանդեբի նեղուցը հաղթահարել են 130 հազար տարի առաջ, դառնալով Ավստրալիայի աբորիգենների, պապուասների եւ մելանեզիացիների նախնիները։ Իսկ ասիական այլ ժողովուրդների նախնիները համարվում են բանական մարդու երկրորդ ալիքի ժառանգները, ովքեր ծագել են Աֆրիկայից դեպի հյուսիս՝ Կարմիր ծով, դեռ 50 հազար տարի առաջ .:


== Ենթաշրջան ==
Բաբ-էլ-Մանդեբը նաև Արաբական Լիգայի ենթաշրջան է, որը ներառում է Ջիբութին, Եմենը և Էրիթրեան։


== Ժողովրդագրություն ==


== Ծանոթագրություններ ==
Թրաֆալգարյան հրապարակի տոնածառ

Թրաֆալգարյան հրապարակի տոնածառ (անգլ.՝ Trafalgar Square Christmas tree, Թրաֆալգարյան հրապարակի սուրբծննդյան ծառ), Նորվեգիայի մայրաքաղաք Օսլոյի նվերը Մեծ Բրիտանիայի ժողովրդին, որ տեղադրվում է ամեն տարի՝ սկսած 1947 թվականին։ Այն Թրաֆալգարյան հրապարակում մնում է դեկտեմբերի սկզբից մինչև հունվարի 6-ը։


== Պատմություն ==

Թրաֆալգարյան հրապարակի տոնածառն Օսլո քաղաքի ամենամյա նվերն է որպես երախտագիտության նշան այն օգնության համար, որ Մեծ Բրիտանիան ցույց է տվել Նորվեգիային Երկրորդ համաշխարհային պատերազմի ժամանակ։
Տոնածառի շուրջն ընկած տարածքը դառնում է Սուրբ ծննդյան տոնակատարության, առաջին հերթին՝ սուրբծննդյան երգեցողության վայր, որոնց մասնակցում են տարբեր կոլեկտիվներ՝ ոչ առևտրային կամ բարեգործական կազմակերպությունների համար միջոցներ հավաքելու նպատակով։
Տոնածառը հրապարակում մնում է մինչև Սուրբ ծննդյան տասներկուերորդ գիշերը, ինչից հետո ծառն ուղարկվում է վերամշակման։


== Ծառ ==
Որպես տոնածառ Թրաֆալգարյան հրապարակում, որպես կանոն, տեղադրվում է 50-60-ամյա նորվեգական եղևնի, որը սովորաբար ունի ավելի քան 20 մետր բարձրություն։ Ծառը կտրում են Նորվեգիայում մոտավորապես նոյեմբերին, իսկ կտրման արարողությանը մասնակցում են Նորվեգիայում Մեծ Բրիտանիայի դեսպանը, Օսլոյի քաղաքապետը և Վեստմինստրի լորդ-քաղաքապետը։ Ապա ծառն ուղարկվում է Մեծ Բրիտանիա ծովային տրանսպորտով։ Նախկինում մի քանի տարի եղևնին անվճար Ֆիլիկստոու նավահանգիստ է հասցրել Fred Olsen Line ընկերությունը։ 2007 թվականին ծառը Մեծ Բրիտանիա է հասցվել Իմմինգհեմ նավահանգստով DFDS Tor Line ընկերության աջակցությամբ։ 2018 թվականին եղևնու տեղափոխումը, պահպանությունն ու Թրաֆալգարյան հրապարակում նրա տեղադրումն ստանձնել է Radius Crane Management Ltd ընկերությունը։
Թրաֆալգարյան հրապարակի տոնածառը զարդարվում է ավանդական նորվեգական ոճով և լուսավորվում 500 սպիտակ լապտերներով։ 2008 թվականին օգտագործվել են ցածր հզորության հալոգենային լամպեր, որոնց ընդհանուր հզորությունը կազմել է 3,5 կՎտ։
Ծառի բնի մոտ տեղադրվում է ցուցանակ հետևյալ գրությամբ.


== Լույսերի վառում և երգեցողություն ==
Տոնածառերի լույսերը վառելու արարողությունը կատարվում է դեկտեմբերի առաջին հինգշաբթի օրը մի քանի հազար մարդկանց ներկայությամբ։ Արարողությունն անցկացնում է Վեստմինստրի լորդ-քաղաքապետը, իսկ երաժշտությունն ապահովում են նվագախումբն ու երգչախումբը։
Տոնածառի շուրջն ավանդաբար հավաքվում են սուրբծննդյան երգերի կատարողներ։ Բազմաթիվ լոնդոնցիների համար տոնածառն ու նրա հետ կապված միջոցառումները նշանակում են Սուրբ ծննդյան մոտենալը։
2009 թվականին Պոեզիայի միությունն ամեն տարի հավաքում է նոր բանաստեղծություններ ծառի բնի մոտ տեղադրվող ցուցանակների համար։ 2010 թվականին բանաստեղծություններից մեկը դպրոցականներն արտասանել են տոնածառերի լույսերը վառելու արարողության ժամանակ։


== Ծանոթագրություններ ==


== Արտաքին հղումներ ==
Սուրբ ծնունդը Թրաֆալգարյան հրապարակում
Ուկերմարկ

Ունկերմարկ  (գերմ.՝ Landkreis Uckermark), շրջան է Գերմանիայում։ Շրջանի կենտրոնն է Պրենցլաու քաղաքը։ Զբաղեցնում է 3058,08 կմ2։ Բնակչությունը 130 223 մարդ է։ Բնակչության խտությունը 43 մարդ/կմ2։
Շրջանի պաշտոնական կոդը 12 0 73 է։ Շրջանում 34 համայնք կա։


== Ծանոթագրություններ ==
Սաբուրովո (գյուղ, Շչոլկովսկի շրջան)

Անվան այլ կիրառումների համար տե՛ս՝ ՍաբուրովոՍաբուրովո (ռուս.՝ Сабурово), գյուղ Ռուսաստանի Մոսկվայի մարզի Շչոլկովսկի շրջանի կազմում։
Բնակչությունը վերջին գրանցված տվյալներով կազմում էր 30 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Անրի Պուանկարե

Անրի Պուանկարե (ֆր.՝ Henri Poincaré, ապրիլի 29, 1854(1854-04-29)[…], Նանսի, Մյորթ և Մոզել, Ֆրանսիա - հուլիսի 17, 1912(1912-07-17)[…], Փարիզ, Ֆրանսիա), ֆրանսիացի մաթեմատիկոս, տեսական ֆիզիկոս, ճարտարագետ, և գիտության փիլիսոփա։ Փարիզի Գիտությունների Ակադեմիայի անդամ է (1887), Ֆրանսիական ակադեմիայի անդամ (1908), Պետերբուրգի ԳԱ օտարերկրյա թղթակից անդամ (1895)։ Ուսանել է Փարիզի պոլիտեխնիկական (1873-1875) և ապա՝ Հանքային գործի բարձրագույն (1875-1879) դպրոցներում։ Փարիզի համալսարանի պրոֆեսոր (1886 թվականից)։
Նա հաճախ նկարագրվում է որպես էրուդիտ, իսկ մաթեմատիկայում որպես «վերջին ունիվերսալիստ», քանի որ իր կենդանության օրոք գերազանց մասնագետ էր հայտնի մաթեմատիկայի բոլոր ուղղություններում։ Որպես մաթեմատիկոս և ֆիզիկոս՝ նա բազմաթիվ ինքնատիպ հիմնարար ներդրումներ է կատարել դասական և կիրառական մաթեմատիկայում, մաթեմատիկական ֆիզիկայում և երկնային մեխանիկայում։ Պուանկարեի աշխատանքները մի կողմից եզրափակում են մաթեմատիկական դասական ուղղությունները, մյուս կողմից՝ բացում մաթեմատիկայի զարգացման նոր ուղիներ։
Հիմնական աշխատանքները վերաբերում են դիֆերենցիալ հավասարումների որակական տեսությանը, ավտոմորֆ ֆունկցիաներին, մաթեմատիկական ֆիզիկային, տոպոլոգիային։ Դիֆերենցիալ հավասարումների տեսության մեջ ուսումնասիրել է լուծումների կախվածությունը սկզբնական պայմաններից և պարամետրերից, տվել է լուծումների եզակի կետերի դասակարգումը, ուսումնասիրել սահմանային ցիկլեր։ Նրան է պատկանում Պուանկարեի հիպոթեզի ձևակերպումը, որը մաթեմատիկայի ամենահայտնի չլուծված պրոբլեմներից մեկն էր մինչ 2002-2003 թվականները, երբ այն լուծվեց։ Պուանկարեն իր երեք մարմինների խնդիր հետազոտությունների ընթացքում առաջինը հայտնաբերել է դետերմինացված քաոսային համակարգը, որը ժամանակակից քաոսի տեսության հիմքը հանդիսացավ։ Նա տոպոլոգիայի հիմնադիրներից մեկն է. լուծել է կոմբինատորային տոպոլոգիայի հիմնական հասկացությունները (Բետիի թվեր, ֆունդամենտալ խումբ և այլն)։ Ավտոմորֆ ֆունկցիաների տեսության մեջ ապացուցել է հանրահաշվական կորերի ունիմորֆացման մասին հիմնական թեորեմը։ Մաթեմատիկական ֆիզիկայում Պուանկարեն ուսումնասիրել է եռաչափ կոնտինումների տատանումները, դիտարկել է ջերմահաղորդականությանը, պոտենցիալի տեսությանը, էլեկտրամագնիսական տատանումներին վերաբերող մի շարք խնդիրներ։ «էլեկտրոնի դինամիկայի մասին» (1905, 1906) աշխատությունում, Ալբերտ Այնշտայնից անկախ, զարգացրել է «հարաբերականության պոստուլատի» հետևանքները։ Պուանկարեն բնագիտության մեջ սկսած հեղաշրջման տարիներին անդրադարձել է գիտության և փիլիսոփայական մեթոդաբանական խնդիրներին, առաջադրել կոնվենցիոնալիզմի գաղափարներ։


== Ծանոթագրություններ ==
Նովոանդրեևկա (այլ կիրառումներ)

Նովոանդրեևկա, կարող է վերաբերել՝

Նովոանդրեևկա - գյուղ, Ուկրաինայի Դոնեցկի մարզի Ալեքսանդրովիում
Նովոանդրեևկա - գյուղ, Ուկրաինայի Դոնեցկի մարզի Կրասնոարմեյսկիում
Նովոանդրեևկա - գյուղ, Ուկրաինայի Դոնեցկի մարզի Սլավյանսկիում
Նովոանդրեևկա - գյուղ, Ուկրաինայի Դոնեցկի մարզի Վոլնովախսկի շրջանում
Նովոանդրեևկա - գյուղ, Ուկրաինայի Կիրովոգրադի մարզի Նովգորոդկովսկի շրջանում
Նովոանդրեևկա - գյուղ, Ուկրաինայի Ղրիմի Ինքնավար Հանրապետության Սիմֆերոպոլի շրջանում
Նովոանդրեևկա - գյուղ, Ուկրաինայի Նիկոլաևի մարզի Նիկոլաևի շրջանում
Նովոանդրեևկա - գյուղ, Ուկրաինայի Նիկոլաևի մարզի Պերվոմայսկի շրջանում
Նովոանդրեևկա - գյուղ, Ուկրաինայի Սումիի մարզի Բելոպոլիեի շրջանում
Նովոանդրեևկա - գյուղ (խուտոր) Ռուսաստանի Դաշնության Ռոստովի մարզի Միլլերովսկի շրջանում
Նովոանդրեևկա - գյուղ Ռուսաստանի Բաշկորտոստան հանրապետության Կարմասկալինսկի շրջանի կազմում
Մագնեզիումի օքսիդ

Մագնեզիումի օքսիդ, MgO, անգույն բյուրեղային նյութ, խտությունը՝ 3580 կգ/մ³, հալման ջերմաստիճանը 2800 °C, եռմանը՝ З600°С։ Ջրում քիչ է լուծվում։ Բնության մեջ հանդիպում է հազվագյուտ պերիկլազ միներալի ձևով։ Հիմնային օքսիդ է, լուծվում է թթուներում (նախօրոք շիկացրածը չի լուծվում)։ Արդյունաբերության մեջ ստանում են մագնեզիտի կամ դոլոմիտի թրծմամբ, MgSO4 ջերմային քայքայմամբ և այլ եղանակներով։ Օգտագործվում է հրակայուն նյութերի, ցեմենտի, ռետինի արդյունաբերության, ինչպես նաև բժշկության մեջ՝ ստամոքսահյութի թթվությունն իջեցնելու համար և թթուներով թունավորվելու դեպքում։


== Ծանոթագրություններ ==
Բերդար

Բերդար, Բերդեր, լեռ Թուրքիայում, Բյուրակն-Մնձուրյան լեռներում, Երզնկայից հարավ-արևելք, Դերսիմում։ Բերդար լեռն ամբողջությամբ փորված է և ներսում բերդեր են շինված, որի համար այն անվանված է նաև Բերդեր։ Սրանց դուռը գտնվում է լեռնան արևմտյան կողմում, Բերդա ձորի վրա։


== Ծանոթագրություններ ==
1201

1201 թվական, ոչ նահանջ տարի, ըստ Գրիգորյան օրացույցի սկսում է երկուշաբթի օրը։ Սա մեր թվարկության 1201 թվականն է, 
XIII դարի 1-րդ տարին։


== Դեպքեր ==


== Ծնունդներ ==


== Մահեր ==
Դևիի լամպ

Դևիի լամպ, լուսավորման աղբյուր, որը նախատեսված է պայթյունավտանգ գազային միջավայրում աշխատանքների համար, այդ թվում ածխի հանքահորերում, որտեղ կարող է կուտակվել մեթան։ Հայտնագործվել է անգլիացի ֆիզիկոս Հեմֆրի Դևիի կողմից 1815 թվականին և իրենից ներկայացնում է յուղային, կերոսինային կամ կարբիդային լամպ, որի բոցը ծածկված է մետաղական ցանցով՝ Դևիի ցանցով։ Ցանցի նյութի հաստությունը, բջիջները և ջերմունակությունը ընտրված են այնպես, որ ցանցի մեջ ներթափանցող այրվող գազի բռնկման ժամանակ այրումը չտարածվի դուրս և չառաջացնի գազաօդային խառնուրդի պայթյուն։
Որոշակի վերապահումներով Դևիի լամպը կարելի է անվանել առաջին գազանալիզատորներից մեկը, որոնք ազդանշան են տալիս մթնոլորտում այրվող գազերի առկայության մասին իրենց անհավասար այրմամբ, որն ուղեկցվում է բռնկումներով և ճարճատյունով։ Այդպիսով չնայած, որ հիմա բաց կրակով աշխատող հանքահորային լամպերն ամբողջությամբ դուրս են մղվել էլեկտրական լապտերների կողմից, այս հայտնագործության կարևորությունը, որը փրկել է բազմաթիվ մարդկային կյանքեր, դժվար է գերագնահատել։


== Ծանոթագրություններ ==
Шахтерская лампа. История
Պարտատոմս

Պարտատոմս (լատ.՝ obligatio — պարտավորություն. անգլ.՝ bond — երկարաժամկետ, note — կարճաժամկետ), պարտքային արժեթուղթ, որը հավաստում է դրա տիրապետողի իրավունքը՝ դրանում նախատեսված ժամկետում պարտատոմս թողարկած անձից ստանալ պարտատոմսի անվանական արժեքը կամ գույքային այլ համարժեք։ Պարտատոմսը դրա տիրապետողին իրավունք է տալիս նաև ստանալ պարտատոմսի անվանական արժեքից տոկոս կամ այլ գույքային իրավունքներ։ Պարտատոմսերը կարող են լինել ըստ ներկայացնողի կամ անվանական։
Պարտատոմսերը կարող են վաճառվել անվանական արժեքից ցածր գնով (դիսկոնտով)։ Պարտատոմսերի ընդհանուր եկամուտը վճարված արժեկտրոնների և անվանական արժեքի և դիսկոնտի տարբերության հանրագումարն է։
Պարտատոմս է համարվում այն արժեթուղթը,որը հավաստում է դրա տիրապետողի իրավունքը` դրանում նախատեսված ժամկետում պարտատոմս թողարկած անձից ստանալ պարտատոմսի անվանական արժեքը կամ գույքային այլ համարժեք։


== Պարտատոմսերի տեսակները ==


=== Ըստ եկամտաբերության ===
Զեղչատոկոսային պարտատոմսեր (անգլ.՝ Zero Coupon Bond) — պարտատոմս, որի եկամուտը համարվում է զեղչված գումարը (առանց արժեկտրոնի պարտատոմսեր)։ Զեղչատոկոսային պարտատոմսերը վաճառվում են անվանական արժեքից ցածր։ Ինչքան մոտ է պարտատոմսի մարման օրը, այնքան մեծ է նրա շուկայական գինը, իսկ մարվում է անվանական արժեքով։ Զեղչատոկոսային պատատոմսերի օրինակ են — ՊԿՊ-ն։
Ֆիքսված արժեկտրոնով պարտատոմսեր (անգլ.՝ Fixed Rate Bond) — արժեկտրոնային պարտատոմս, որի եկամուտները վճարվում են ֆիքսված արժեկտրոնային տոկոսներով։ Արժեկտրոնների մասին տեղեկատվությունը տեղադրվում է պարտատոմսի ազդագրում։ Այս տեսակի պարտատոմսեր են ՊՄԱՊ-ները և ՊՄԱՊ-ները, ինչպես նաև եվրոպարտատոմսերի մեծ մասը։
Լողացող արժեկտրոնով պարտատոմսեր (անգլ.՝ Floating Rate Note (FRN); Floater) — արժեկտրոնային պարտատոմսեր լողացող արժեկտրոնով, որի մեծությունը համեմատական է ինչ որ մակրոէկոնոմիկական ցուցանիշին՝ պետական պարտատոմսերի եկամտաբերությանը, միջբանկային վարկերի տոկոսներին (LIBOR-ին, EURIBOR, MOSPRIME և այլն)։


=== Ըստ փոխարկելիության ===
փոխարկելի (բաժնետոմսերի, այլ պարտատոմսերի)
ոչ փոխարկելի


=== Ըստ թողարկողի ===
Պետական պարտատոմսեր (անգլ.՝ Government bonds) — պարտատոմս, որը թողարկվում է պետության կողմից բյուջեի դեֆիցիտի ծածկման համար։
Տեղական ինքնակառավարման մարմինների կողմից թողարված պարտատոմսեր (անգլ.՝ Sovereign bonds)
Կորպորատիվ պարտատոմսեր (անգլ.՝ Corporate bonds)
Մունիցիպալ պարտատոմսեր (անգլ.՝ Municipal bonds)
Եվրոպարտատոմսեր


== Արտաքին հղումներ ==
Ֆինանսատնտեսական տեղեկատվություն
Ծաղրանկար (այլ կիրառումներ)

Ծաղրանկար, կարող է վերաբերել՝

Ծաղրանկար - ամերիկյան մյուզիքլ։ Նկարահանել է ռեժիսոր Սթիվ Էնտինան 2010 թվականին
Ծաղրանկար - հասարակական-քաղաքական, սոցիալական, կենցաղային թեմայով երգիծական կամ հումորիստական պատկեր, գեղարվեստական տիպականացման եղանակ
Նեղոցի լեռներ

Նեղոցի լեռներ, լեռներ Հայաստանի Սյունիքի մարզում, Բարգուշատի լեռնահամակարգում, Աճանան գետի ձախափնյակում, Վերին Խոտանան գյուղից 4,5 կմ հյուսիս-արևմուտք։ Ամենաբարձր գագաթը՝ Աճանան (2393 մ), երկարությունը՝ 2 կմ։


== Ծանոթագրություններ ==
Պոպերեչիխա

Պոպերեչիխա (ռուս.՝ Сар-Чульджук), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Կասմալա գետի աջ ափով՝ 60 կմ հեռավորության վրա։ Գետի երկարությունը 14 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Օբ գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։
Տվյալներն ըստ ջրային ռեսուրսների ֆեդերատիվ տեսչության
Ջրային օբյեկտի, պետական ջրային գրանցման կոդը - 13010200512115200001618
Հիդրոլոգիական ուսումնասիրությունների կոդը - 115200161
Ավազանի կոդը - 13.01.02.005
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 2


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Էլմեր Ռայս

Էլմեր Ռայս (անգլ.՝ Elmer Rice, իսկական անունը՝ Էլմեր Լեոպոլդ Ռայզենստայն, անգլ.՝ Elmer Leopold Reizenstein, սեպտեմբերի 28, 1892(1892-09-28)[…], Նյու Յորք, Նյու Յորք, ԱՄՆ - մայիսի 8, 1967(1967-05-08)[…], Սաութհեմփթոն, Հեմփշիր, Միացյալ Թագավորություն), ամերիկացի դրամատուրգ ու ռեժիսոր։


== Կենսագրություն ==
Էլմեր Ռայսը ծնվել է Հունգարիայից ներգաղթած հրեաների ընտանիքում։ 1912 թվականին ավարտել է Նյու Յորքի Իրավագիտության դպրոցը և աշխատել որպես փաստաբան։ 1914 թվականին գրել է առաջին պիեսը՝ «Դատարանը», որտեղ ամերիկյան թատրոնի պատմության մեջ առաջին անգամ օգտագործվել է պտտվող բեմի տեխնիկան։ 1923 թվականին գրել է էքսպրեսիոնիստական ​​հակաուտոպիական  «Հաշվիչ մեքենա» պիեսը։ Դրանից հետո Ռայսն զբաղվել է սուր սոցիալական թեմաներով։
1929 թվականին գրված «Փողոցային տեսարան» պիեսն արժանացել է Պուլիցերյան մրցանակին՝ քաղաքային հետնխորշերի բնակիչների իրատեսական պատկերման համար, որի հիման վրա կոմպոզիտոր Կուրտ Վայլը 1947 թվականին մյուզիքլ է ստեղծել։ Խորհրդային Սոցիալիստական Հանրապետությունների Միության և Ամերիկայի Միացյալ Նահանգների միջև գաղափարական բախումը հիմք է հանդիսացել «Երկու աշխարհների միջև» (1934) պիեսի համար։ Ռայսը եղել է Դաշնային թատրոնի Նյու Յորքի մասնաճյուղի առաջին տնօրենը, բայց 1936 թվականին հրաժարական է տվել՝ ի նշան բողոքի ընդդեմ իր «Եթովպիա» պիեսին ուղղված գրաքննության, որում անդրադարձել է Բենիտո Մուսոլինիի՝ այդ երկիր ներխուժելուն։
1937 թվականին վերադարձել է Բրոդվեյ։ Հետագա պիեսներից «Երազողը» (1945) ունեցել է ավելի մեծ հաջողություն։ 1960 թվականին գրել է «Կենդանի թատրոն» մենագրությունը, իսկ 1964 թվականին՝ «Հատուկ կարծիք» ինքնակենսագրականը։
Էլմեր Ռայսը մահացել է Անգլիայի Սաութհեմփթոն քաղաքում։


== Ծանոթագրություններ ==


== Արտաքին հղումներ ==
Райс, Элмер Л. в энциклопедии «Кругосвет»
 Райс Элмер Леопольд՝ հոդվածը Հրեական էլեկտրոնային հանրագիտարանում
Իվանովսկոե (գյուղ, Պուտիվիլի շրջան)

Իվանովսկոե (ուկրաիներեն՝ Іванівське), գյուղ Ուկրաինայի Սումիի մարզի Պուտիվիլի շրջանում։
2001 թվականի տվյալներով Իվանովսկոե գյուղում բնակվում էր 8 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Քվեմո Վիլդա

Քվեմո Վիլդա (վրաց.՝ ქვემო ვილდა), գյուղ Վրաստանում։ Գտնվում է Շիդա Քարթլի մարզի Գորիի շրջանում։


== Դիրք ==
Գտնվում է ծովի մակարդակից 1320 մետր բարձրության վրա։ Շրջկենտրոն Գորիից հեռու է 48 կմ։


== Ծանոթագրություններ ==
Օրփեոսը դժոխքում

«Օրփեոսը դժոխքում» (ֆր.՝ Orphée aux enfers), ֆրանսիացի երգահան Ժակ Օֆենբախի օպերետ 2 գործողությամբ։ Լիբրետտոն գրել են Հեկտոր Կրեմյոն և Լյուդովիկ Գալևին։ Առաջնախաղը տեղի է ունեցել Փարիզում 1858 թվականի հոկտեմբերի 21-ին։ Թատերական բեմադրության նկարիչը եղել է Գյուստավ Դորեն, որը հետագայում հայտնի է դարձել Աստվածաշնչի նկարազարդումներով։
Պատմությունն ստեղծված է Օրփեոսի և Եվրիդիկեի հին հունական առասպելի հիման վրա, որի համաձայն Օրփեոսը պետք է իջներ անդրաշխարհ, որպեսզի վերադարձներ իր սիրելի Եվրիդիկեին։
Օպերետը ներառում է կանկանի հայտնի տեսարանը («դիվային քառատրոփ»)։ Այդ երաժշտությունը ամենից հաճախ է կիրառվում կանկան պարերի ընթացքում։


== Գործող կերպարներ ==
Հասարակական կարծիք
Օրփեոս՝ հույն երաժիշտ, տենոր
Եվրիդիկե՝ նրա կինը, սոպրանո
Յուպիտեր՝ գլխավոր աստված, բարիտոն
Յունոնա՝ նրա կինըմեցցո-սոպրանո
Պլուտոն՝ անդրաշխարհի աստված, բաս
Մերկուրի՝ առևտրի ու գողության աստված, տենոր
Մարս՝ ռազմի աստված, բարիտոն
Բաքոս՝ խնջույքների աստված, բաս
Դիանա՝ որսորդության աստվածուհի, սոպրանո
Ստիքս՝ Պլուտոնի սպասավոր, բասԻնչպես նաև քնարերգության աստված Ապոլոնը, Օլիմպոսի բժիշկ Էսկուլապը, հերոս Հերակլեսը, ի տարբերություն այլ ստեղծագործությունների նաև աստվածներ Միներվան՝ իմաստության աստվածուհին, Վեներան՝ սիրո աստվածուհին, Կուպիդոնը՝ նրա որդին, Ֆորտունան՝ երջանկության աստվածուհին, Հեբեն՝ Օլիմպոսի խոհարարուհին, հունական աստվածություններ, մուսաներ, բաքոսուհիներ և այլն։
Գործողությունները տեղի են ունենում Հին Հունաստանում, Օլիմպոսում և անդրաշխարհում։


== Ծանոթագրություններ ==
Դրեյֆային հոսանքներ

Դրեյֆային հոսանքներ հաստատուն քամիների ազդեցությամբ ծովերում և օվկիանոսներում առաջացող մակերեսային ջրերի հզոր հոսանքներ։ Այդպիսիք են՝ Հյուսիսային և Հարավային պասատային, Արևմտյան քամիների հոսանքները են։
Նորա Ասևալ

Նորա Ասևալ (ֆր.՝ Nora Aceval, 1953, Tousnina, Sougueur District, Tiaret Province, Ալժիր), ավանդական պատմությունների ալժիրցի հեղինակ և գրող։ 


== Կենսագրություն ==
Ասևալը ծնվել է ֆրանսիական ծագում ունեցող ալժիրացի հորից և արաբ մորից Թուսնինայում, Տիարետ վիյալեթի բարձրավանդակում։ Նրա մանկությունը Տուսնինայում և Սուգուրում անցել է Օլետ Սիդի Խալեդ ցեղի կանանց պատմություններով։ Նա ստացել է բուժքրոջ աստիճան և հետո` մագիստրոսի աստիճան ժամանակակից գրականության ոլորտում։ Նա հավաքում է, վերապատմում է, թարգմանում է, գրում է և արտագրում է պատմություններ Ալժիրից, հատկապես Ջեբել Ամոուրի շրջանից, և Մաղրեբի կանանցից։ Նրա պատմվածքները համապատասխանում են բոլոր տարիքի մարդկանց։ Երեխաները հետաքրքրվում են նրա հեքիաթներով և կերպարներով, մինչդեռ մեծահասակները հետաքրքրվում են արտահայտված գաղափարներով` փորձելով կապ գտնել պատմության և իրենց կյանքի միջև։ Նա ապրում է Ֆրանսիայի Կրեյ քաղաքում։ 


== Գրելաոճ ==
Նրա ստեղծագործության մեծ մասը պատկանում է բանավոր ժառանգությանը, որը նա ժառանգել է Ալժիրում մեծանալիս։ Նա օգտագործում է գրական ոճ, որը հայտնի է մերկ ձայն անունով, որը երկխոսություն է, որը կապում է տարբեր մշակույթներ։ Նա սիրում է ուշադրություն դարձնել կանանց վրա իր պատմություններում և ցույց տալ, որ նրանք պարզ օբյեկտ չեն։ Ասևալի թեմատիկայի օրինակներից են կանանց ինքնությունը, սեռական հաղթարշավը և ինքնության փնտրտուքը։ Ասևալն իր ստեղծագործությունների մեջ ընդգրկում է սիրո թեման։ Նրա գրելաոճը նկարագրվել է որպես հարթ ու պարզ։


== Անձնական կյանք ==
Ասևալն այժմ ունի չորս երեխա։


== Մատենագրություն ==
La femme de Djiha, ill. by Sébastien Pignon. Al Manar, 2013.
La Chamelle, ill. by Sébastien Pignon. Al Manar, 2011.
La Science des femmes et de l’amour, ill. by Sébastien Pignon. Al Manar, 2009.
Contes libertin du Maghreb', Introduction by Leïla Sebbar. Ill. by Sébastien Pignon. Al Manar, 2008
Paroles immigrées en coll. avec Bernard Zimmermann. Préface de Habib Tengour, L’Harmattan, 2008
Le loup et la colombe, Album, Illustrations Michel Galvin. Seuil Jeunesse, 2008
L’élève du magicien, Album, Ill. Emre Orhun. Calligraphie : B.Zerouki, Sorbier, 2007
Le prince tisserand, Album, Ill. Laureen Topalian, Sorbier, 2007 (Prix Saint Exupéry 2008)
Hadidouène et l’âne de l’ogresse, Album, Illustrations Merlin. Seuil Jeunesse, 2007
Les babouches d’Abou Kassem, Album, Illustrations A.Guilloppé. Seuil Jeunesse 2007
Contes du Djebel Amour.(Recueil) Illustrations Elène Usdin. Seuil, 2006
Contes et traditions d’Algérie, Flies-France. (Aux origines du monde ), 2005
L’Algérie des contes et légendes (hauts plateaux de Tiaret) Ed Maisonneuve et Larose, Paris 2003
Ghazali le bédouin (conte d’Algérie), Essai, Illustrations Boubaker Ayadi. Ed.G&g, 2000 


== Ծանոթագրություններ ==


== Արտաքին հղումներ ==
http://data.bnf.fr/14468612/nora_aceval/
http://www.babelio.com/auteur/Nora-Aceval/88675
http://legenepietlargousier.over-blog.com/article-contes-libertins-du-maghreb-nora-aceval-56843093.html
https://web.archive.org/web/20150924073844/http://www.plainecommune.fr/actualites/tout-lagenda/agenda-detaille/article/nora-aceval-histoires-damou/#.VR8tZpPF-q4
http://www.dknews-dz.com/interview/35-6-questions-a-nora-aceval-lhistoire-au-present.html
888

888 թվական,  նահանջ տարի, ըստ Գրիգորյան օրացույցի սկսում է հինգշաբթի օրը։ Սա մեր թվարկության 888 թվականն է, 
IX դարի 88-րդ տարին։


== Դեպքեր ==


== Ծնունդներ ==


== Մահեր ==
Տեկորի սարավանդ

Տեկորի սարավանդ, սարավանդ Հայկական լեռնաշխարհում, Կարսի սարահարթի հարավարևելյան մասը՝ Տեկոր և Ախուրյան գետերի ու Երասխաձորի խոր կիրճերի միջև։ Բարձրությունը 1200-2000մ է։ Եռանկյունաձև է, հյուսիս-արևելքում՝ հարում է Շիրակի դաշտին։ Մակերևույթը բլրաթմբային է՝ կտրտված ոչ խորը, ժամանակավոր գործող հեղեղատներով ու հովիտներով։ Լանդշաֆտը լեռնատափաստանային է։
Բաբակ Զանջանի

Բաբակ Զանջանի (պարսկերեն՝ بابک مرتضی زنجانی, անգլ.՝ Babak Morteza Zanjani, մարտի 12, 1974(1974-03-12), Թեհրան, Իրան), իրանցի գործարար, միլիարդատեր։ Իրանական խոշորագույն կոնգլոմերատներից մեկի՝ Արաբական Միացյալ Էմիրություններում գտնվող Sorinet Group-ի գործադիր տնօրենն էր։ Նրան են նաև պատկանել Qeshm Airlines ավիաընկերությունը և «Ռահ Ահան» ֆուտբոլային ակումբը։


== Կենսագրություն ==

Ծնվել է 1974 թվականի մարտի 21-ին Թեհրանում։
Sorinet Group-ը իր մեջ ներառում է կոսմետիկայի, բանկային բիզնեսի, հյուրանոցային բիզնեսի, առևտրային ավիացիայի, շինանյութերի, տեղեկատվական տեխնոլոգիաների և անշարժ գույքի միջազգային շուկայի ընկերություններ։ Գործում է Իրանում, Արաբական Միացյալ Էմիրություններում, Թուրքիայում, Տաջիկստանում, Մալայզիայում, Չինաստանում և այլ երկրներում։
Հայտնի է դարձել 2012 թվականի վերջին՝ կապված Իրանի նկատմամբ արևմտյան տնտեսական պատժամիջոցների հետ վիճահարույց միջուկային ծրագրի պատճառով և ներառվել է Եվրոպական Միության և ԱՄՆ-ի սև ցուցակներում՝ այդ պատժամիջոցներից խուսափելու գործում իր դերի համար։
2013 թվականի դեկտեմբերի 30-ին Զանջանին ձերբակալվել է իրանական ոստիկանության կողմից՝ իբրև կոռուպցիոն սկանդալում իր մասնակցության համար, որտեղ նա մեղադրվել է ավելի քան 2,7 միլիարդ դոլար յուրացնելու մեջ։ Պահվել Է Թեհրանի «Էվին» բանտում։
2016 թվականի մարտի 6-ին Իրանի իշխանությունները կոռուպցիայի մեղադրանքով Բաբակ Զանջանիին կախաղանի միջոցով մահապատժի են դատապարտել։ Իրանի գլխավոր դատախազ Մոհամմադ Ջաֆար Մունտազիրին ասել է, որ Բաբակ Զանջանիի մահապատիժը կիրականացվի միայն գողացված գումարը գանձարան վերադարձնելուց հետո։


== Ծանոթագրություններ ==


== Արտաքին հղումներ ==
Sorinet Group
Babak Zanjani: I helped Iranians transfer billions of dollars from outside country
Բաբակ Զանջանին ձերբակալվել Է Իրանում
Բաբակ Զանջանին դատապարտվել է մահապատժի